

**20. festival europske kratke priče**

**Zagreb/Vis/Hvar, 6. – 11. 6. 2021.**

**Otoci**

**www.europeanshortstory.org**

**Organizator: Hrvatsko društvo pisaca**

**Ilustracija: klasja&zita**

**Nedjelja, 6. lipnja**

**ZAGREB**

**19.00**

**Otvaranje FEKP-a 2021.**

***Izum samoće:* PAUL AUSTER**

**Razgovor i čitanje**

**Kino Tuškanac, Tuškanac 1**

**Live stream YT: FekpHrvatska**

Još u svojem prvom proznom djelu, Izum samoće, Paul Auster samoću je pretvorio u temu, provodni motiv i prostor istraživanja koji posjećuje sa svakom svojom novom knjigom. „Tek kroz samoću“, reći će jedan od najznačajnijih književnika dvadesetog stoljeća, „možemo razumjeti svoj odnos s drugima.“ Čak i na pustom otoku, tvrdi Auster, otkrit ćemo da smo drugima nastanjeni: naš jezik, naše sjećanje, pa čak i sama naša svijest o samoći - rođena je u odnosu s njima. Ima li, dakle, bolje uvodne misli i boljeg autora za otvorenje književnog festivala posvećenog otocima? Na dvadeseti rođendan FEKP-a i prvo hrvatsko gostovanje velikog američkog pisca uvode vas umjetnički voditelj FEKP-a, Roman Simić te profesor i bauk brucošima s Filozofskog, Tomislav Brlek. Glas je glas Vilima Matule, ne propustite!

**Moderiraju: Tomislav Brlek i Roman Simić**

**Tekstove čita: Vilim Matula**

**Utorak, 8. lipnja**

**20.00**

**FEKP *digital***

**Živjeti, misliti, gledati: SIRI HUSTVEDT**

**Razgovor i čitanje**

**Knjižara Fraktura, Ulica kneza Mislava 17**

**Live stream YT: FekpHrvatska**

Ako mislite da poznajete suvremenu američku književnost, a niste čitali Siri Hustvedt, žao nam je, ne poznajete suvremenu američku književnost! Nije stvar u velikim brojevima (sedam romana, zbirka poezije, knjige eseja…), nego u velikim idejama, u tome da je ono što Siri Hustvedt piše originalno, svježe i da itekako utječe na sliku jedne od najvećih svjetskih književnosti. Hustvedt je ispisala uistinu nezaobilazna djela, a na hrvatskom smo jeziku mogli čitati njezine romane Zavezanih očiju, Što sam volio i Ljeto bez muškaraca. O njezinu zavidnom književnom opusu, o feminizmu i politici, s autoricom razgovaraju Anda Bukvić, prevoditeljica i lektorica na Filozofskom Fakultetu u Zagrebu te Ivana Rogar, jedna od najperspektivnijih prozaistica na ovim prostorima.

**Moderiraju: Anda Bukvić i Ivana Rogar**

**Srijeda, 9. lipnja**

**19.30**

**FEKP *Unplugged***

**Priče na otvorenom: Mirjana Dugandžija, Jadranka Pintarić, Edo Popović**

**Razgovor i čitanje**

**Klub Booksa, Fra Grge Martića 14d**

Dvije autorice i autor koji su svojom prozom odavno zadužili domaću književnu scenu, izaći će na megdan mladom dobitniku Gorana za mlade pjesnike, Tomislavu Augustinčiću. Imaju li Dugandžijine priče u Rujanskoj kupačici, koje razotkrivaju svu nevolju babljeg ljeta, poveznicu s melankoličnim karakterima zbirke Dobro sam i ostale laži Jadranke Pintarić? Jesu li Popovićeva svođenja računa, mikroeseji i poetična snatrenja iz romana Kako sam brojio ružičaste robote dobar argument za usamljenost, ili način da joj se umakne? Jesmo li dobro i što književnost ima s tim?

**Moderira: Tomislav Augustinčić**

**Četvrtak, 10. lipnja**

**18.00**

**FEKP *Unplugged***

***Mliječni zubi:* LANA BASTAŠIĆ, ĐURĐICA ČILIĆ**

**Predstavljanje knjige**

**Knjižara Fraktura, Ulica kneza Mislava 17**

**Live stream YT: FekpHrvatska**

Za Lanu Bastašić mirne duše možemo reći da je jedna od najboljih autorica s područja bivše Jugoslavije, a Europska nagrada za književnost kao i mnogobrojni prijevodi njezina romana Uhvati zeca, to itekako potvrđuju. Na FEKP-u predstavljamo njenu novu zbirku priča Mliječni zubi – brutalnu i dirljivu, majstorski napisanu knjigu posvećenu djetinjstvu, o kojoj će s autoricom razgovarati spisateljica Đurđica Čilić te urednik i izdavač, Seid Serdarević.

**Moderira: Seid Serdarević**

**20.00**

**FEKP *digital***

***Ptice Amerike:* LORRIE MOORE**

**Razgovor i čitanje**

**Knjižara Fraktura, Ulica kneza Mislava 17**

Kratka priča ljubavna je afera, roman je brak. Kratka je priča fotografija, roman je film. Iako je objavila i četiri hvaljena romana, Lorrie Moore svoje je mjesto u panteonu suvremene američke književnosti osigurala ljubavnim aferama i fotografijama. Bez imalo zadrške ubadajući točno na ona mjesta na koja ubosti treba, Lorrie Moore reputaciju briljantno duhovite i pronicave autorice uspijeva potvrditi svakom svojom novom knjigom. O humoru i fikciji, o Americi sada, nekada i za deset godina s jednom od „veličanstvenih ptica“ suvremene američke kratke priče razgovaraju dvije sjajne domaće autorice, Luiza Bouharaoua i Ivana Rogar.

**Moderiraju: Luiza Bouharaoua i Ivana Rogar**

**Petak, 11. lipnja**

**18.00**

***Kako uhvatiti zeca?***

**LANA BASTAŠIĆ**

**Sat u radionici kratke priče**

**U suradnji s CeKaPe-om i Booksom**

**Klub Booksa, Fra Grge Martića 14d**

Kako napisati dobru kratku priču? Zapravo ne, hajde da započnemo nečim lakšim. Kako napisati kratku priču? O umijeću pisanja, strukturi, dijalogu i ostalim tajnama zanata, govorit će regionalna zvijezda, Lana Bastašić. Možda je zgodno napomenuti da je Lana jedna od osnivačica škole književnosti Bloom u Barceloni. Kao neka vrsta vodiča, tu će biti i spisateljica s iskustvom rada u zagrebačkom Centru za kreativno pisanje, Jelena Zlatar Gamberožić. Polaznici ove radionice imat će priliku naučiti pokoji trik od dvije vrlo uzbudljive autorice.

**Moderira: Jelena Zlatar Gamberožić**

**Zatvaranje FEKP-a**

**20.00**

**Kraj priče: Lydia Davis**

**Razgovor i čitanje**

**Vintage Industrial Bar, Savska 160**

**Live stream YT: FekpHrvatska**

A za kraj priče: ona. Bez obzira na to pisala li priču od jedne jedine rečenice ili joj je priuštila čitavih nekoliko stranica, ono što piše Lydia Davis uvijek je – ubojito. Proslavljena autorica, domaćoj publici dobro poznata dobitnica nagrade Man Booker International i drugih važnih književnih nagrada, silnom pripovjedačkom vještinom grabi momente iz svakodnevice i od njih kroji autentičnu sliku svog doživljaja svijeta, katkad bolnu, uvijek iskričavu. O njezinim nevjerojatnim, iščašenim pripovjednim mikro-svjetovima i još iščašenijem svijetu u kojemu ih piše, s Lydiom Davis razgovaraju dvije autorice i dobre prijateljice istih inicijala, Lana Bastašić i Luiza Bouharoua.

**Moderiraju: Lana Bastašić i Luiza Bouharaoua**

**21.30**

**Početak pjesme: Janez Škof**

**Koncert**

**Vintage Industrial Bar, Savska 160**

**Live stream YT: FekpHrvatska**

Kultna figura slovenske umjetničke scene, nagrađivani glumac i karizmatični glazbenik koji je svojom harmonikom, glasom i nevjerojatnom energijom otvorio novi svijet poeziji velikog Dane Zajca (ako joj je ijedan svijet ikada uopće bio zatvoren), Janez Škof umjetnik je koji će nas, makar i samo na jednu noć, s naših otoka sasvim sigurno prebaciti na zajedničko kopno. Dobri festivali svoje najsrčanije trenutke često ostavljaju za kraj. Ako je suditi po tome, ovo bi trebao biti jako dobar festival.

**Ponedjeljak, 7. lipnja**

**OTOK VIS, KOMIŽA**

**20.30**

**Priče na otvorenom**

**Renato Baretić, Ivica Ivanišević, Senko Karuza, Tanja Mravak, Korana Serdarević**

**Razgovor i čitanje**

**Kulturni centar Ivan Vitić**

**Live stream YT: FekpHrvatska**

Na otoku ste, ljeto je i u dobrom ste društvu tijekom tople noći. Teško može bolje od toga, zar ne? Upravo je to cilj ovog tihog spektakla. Jesu li ljudi otoci? Ne znamo, ali dalmatinska književna reprezentacija u sastavu Karuza (klasični otočki napadač), Baretić i Ivanišević (stupovi obrane, splitski tići), Mravak (geografski desno) i Serdarević (geografski lijevo krilo), pobrinut će se da večer prođe uz mnogo smijeha i dobrih priča. A nije li to najbitnije? Nekoliko dobrih priča i nekoliko dobrih ljudi – sve odreda sjajnih pisaca.

**Utorak, 8. lipnja | Tuesday, June 8**

**OTOK VIS, KOMIŽA**

**9.30**

**Otoci za djecu**

**Korana Serdarević**

**Razgovor i čitanje**

**OŠ Komiža, Školska 11**

Navika čitanja izuzetno je bitna, naročito kad ste mali. To zna i spisateljica Korana Serdarević koja, kao gimnazijska profesorica, svakodnevno svojim učenicima usađuje ljubav prema književnosti. Dobitnica mnogih nagrada za priče za velike, ali i autorica slikovnice Kameni div, za male čitatelje, polaznicima OŠ „Komiža“ govorit će o djetinjstvu, važnosti čitanja i ljepoti priča, a učenici će imati priliku pitati je bilo što. Recimo: Zašto se more pjeni?

**OTOK VIS, MALA TRAVNA**

**20.30**

**Književni jazz u vali**

**Katarina Brajdić, Ivan Jozić, Zoran Ferić, Miroslav Mićanović, Robert Mlinarec, Sven Popović**

**Razgovor i čitanje**

**Uvala Mala Travna**

**Live stream YT: FekpHrvatska**

Uvala Mala Travna nije zavjera kartografa, ali pomalo mitsko mjesto ipak jest. U njoj se i o njoj pisalo više nego o mnogim gradovima, a zahvaljujući Senku Karuzi domaći je pisci uvijek iznova ucrtavaju na svoje zemljovide. Katarina Brajdić, Ivan Jozić, Zoran Ferić, Miroslav Mićanović, Robert Mlinarec i Sven Popović novi će list te književno-zemljovidne mape iscrtati i večeras. Uz pisce, za friške paralele i meridijane, intimnu, prijateljsku, uzbudljivu i jazzy atmosferu pobrinut će se mladi jazz trio „Priča viška“ stacioniran upravo na otoku Visu. Na gitari Pave Tomić, na bubnju Dominik Šabić, a na basu Damir Sviličić. Gosti iznenađenja, kako to već ide s Malom Travnom, mogući i dobrodošli.

**Srijeda, 9. lipnja**

**OTOK HVAR, HVAR**

**20.30**

**Priče na otvorenom**

**Senko Karuza, Marinko Koščec, Kristian Novak, Olja Savičević Ivančević, Lara Stojanović – PlatFORma**

**Razgovor i čitanje**

**Veneranda, Kroz Burak 55**

**Live stream YT: FekpHrvatska**

Što dobijemo kada spojimo mediteranske, međimurske i zagrebačke priče? Pa prilično uzbudljivu prvu kratkopričašku večer u Hvaru! I oprez! U Venerandi su večeras meštar od nitroglicerina (eksplozije u malim dozama), Senko Karuza, razorno cinični Marinko Koščec, rock-zvijezda među piscima Kristian Novak, autorica jedne od najboljih zbirki priča na ovim prostorima, briljantna Olja Savičević Ivančević i Lara Stojanović iz udruge „platFORma“, koja će nam predstaviti knjigu Otok priča, zbirku kratkih priča i legendi prikupljenih od ljudi s otoka Hvara. Ima li otvorenijeg otvorenog od onoga koje se otvara dobrim pričama?

**Četvrtak, 10. lipnja**

**OTOK HVAR, HVAR**

**10.00**

**Otoci za djecu**

**Olja Savičević Ivančević**

**Razgovor i čitanje**

**Veneranda, Kroz Burak 55**

**Live stream YT: FekpHrvatska**

Olja, naravno, zna koliko su priče moćne i kako utječu na djecu. Pisala je romane, poeziju, kratke priče, ali i knjige o Šporkom Špiri i Neposlušnoj Tonki, o tome jesmo li sami na cilom svitu, kao stvorene za razgovor u tihim jutarnjim satima, na najljepšem otoku, ljeta gospodnjeg MMXXI.

**OTOK HVAR, STARI GRAD**

**20.30**

**Priče na otvorenom**

**Renato Baretić, Andrej Blatnik, Miroslav Mićanović, Jurica Pavičić**

**Razgovor i čitanje**

**Muzej Staroga grada, Ulica braće Biankini 4**

**Live stream YT: FekpHrvatska**

Za otočki krešendo zaduženi su pisci koji bi združenim nagradama i priznanjima, poezijom, pričama i romanima, mogli napuniti prostoriju, čak i uz ukinuta sigurnosna ograničenja. Pametnome dosta. U domu velikih otočkih pjesnika, razgovorom, humorom, pokojom anegdotom i čitanjima zaključujemo plovidbu prvih dvadeset godina. Osjećamo se sigurno jer je posada iskusna, svaki od njih je kapetan, noštromo, piljar i kormilar. Opustite se i uživajte uz Renata Baretića, Andreja Blatnika, Miroslava Mićanovića i Juricu Pavičića – priče koje nas nose na put i sigurno vraćaju kući.

**MJESTA**

**Zagreb:**

Klub Booksa, Fra Grge Martića 14d

Knjižara Fraktura, Kneza Mislava 17

Kino Tuškanac, Tuškanac 1

Vintage Industrial Bar, Savska 160

**Otok Vis:**

Kulturni centar Ivan Vitić, Komiža

OŠ Komiža, Školska 11

Uvala Mala Travna

**Otok Hvar:**

Veneranda, Kroz Burak 55, grad Hvar

Muzej Staroga Grada, Ulica braće Biankini ,4, Stari Grad

Za sve informacije o programu Fekp-a i gostujućim autorima, slobodno se javite na:

Lidija Krvarić

Marketing & PR

M: 091 3110440

E: lidija.krvaric@magmedia.hr